શ્રીલંકાને બીજી ટેસ્ટના બીજા દિવસે સવારે એક ખરાબ સમાચારનો સામનો કરવો પડ્યો. શ્રીલંકાનો ફાસ્ટ બોલર નુવાન પ્રદીપ પહેલા દિવસે થયેલી હેમસ્ટ્રિંગની ઈજાને કારણે શ્રેણીમાંથી બહાર થઈ ગયો છે. ઓપનિંગ બેટ્સમેન કરુણારત્નેએ જણાવ્યું કે નુવાન પ્રદીપ એક-બે મહિના સુધી ક્રિકેટ રમી નહીં શકે, જોકે તે આ મેચમાં બેટિંગ કરવા માટે ઉપલબ્ધ રહેશે, પરંતુ આ ટેસ્ટમાં હવે તે બોલિંગ નહીં કરી શકે. પ્રદીપે આ શ્રેણીની પહેલી ટેસ્ટમાં છ વિકેટ ઝડપી હતી. પ્રદીપની ગેરહાજરીમાં કરુણારત્ને બીજી ઇનિંગ્સમાં ફાસ્ટ બોલિંગનું આક્રમણ સંભાળશે. વર્તમાન શ્રેણીમાં શ્રીલંકા માટે ખેલાડીઓની ઈજા ચિંતાનું કારણ બની રહી છે. ગુણારત્ને પણ પ્રથમ ટેસ્ટમાં ઈજાગ્રસ્ત થઈને શ્રેણીની બહાર થઈ ગયો હતો. હવે ઈજાગ્રસ્ત ખેલાડીની યાદીમાં પ્રદીપનો ઉમેરો થયો છે.